**Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1517 “Noteikumi par ģimenes valsts pabalstu un piemaksām pie ģimenes valsts pabalsta””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1517 “Noteikumi par ģimenes valsts pabalstu un piemaksām pie ģimenes valsts pabalsta”” (turpmāk – Noteikumu projekts) mērķis ir precizēt lietoto terminoloģiju un precizēt tiesību normu.Noteikumu projekta 1.1.apakšpunkts stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta (turpmāk – MK) 2020.gada 22.septembra protokola Nr. 55 38.§ 31.punkts nosaka, ka “Labklājības ministrijai mēneša laikā pēc šī protokollēmuma 30.punktā minēto likumu pieņemšanas Saeimā sagatavot grozījumus ar šī protokollēmuma 30.punktā minēto likumu saistītajos normatīvajos aktos un iesniegt izskatīšanai Ministru kabinetā kā Ministru kabineta lietu”.
2. Likumprojekts “Grozījumi Valsts sociālo pabalstu likumā” (826/Lp13) (turpmāk – grozījumi Likumā) pieņemts Saeimā otrajā, galīgajā lasījumā 2020. gada 24. novembrī.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā tiek precizēta Ministru kabineta 2009.gada 22.decembra noteikumos Nr.1517 “Noteikumi par ģimenes valsts pabalstu un piemaksām pie ģimenes valsts pabalsta” (turpmāk – MK noteikumi Nr.1517) lietotā terminoloģija atbilstoši ANO Konvencijā par personu ar invaliditāti tiesībām un Invaliditātes likumā noteiktajam. Pamatojoties uz ANO Konvencijas par personu ar invaliditāti tiesībām un Invaliditātes likumu, attiecībā uz personu vai bērnu, kuram ir noteikta invaliditāte, lietojams jēdziens “persona ar invaliditāti” vai “bērns ar invaliditāti”, aizstājot jēdzienu “invalīds” vai “bērns invalīds”. Jēdzienam “invalīds” un “bērns invalīds” ir negatīva pieskaņa, jo tas liek pašu personu vai bērnu uzskatīt par nederīgu, un tādējādi tas uzskatāms par aizskarošu. Turpretī jēdziens “persona ar invaliditāti” vai “bērns ar invaliditāti” norāda uz viņiem piemītošiem funkcionēšanas ierobežojumiem un neapzīmē pašu personu vai bērnu kā nespējīgu, vienlaicīgi nenoniecinot viņu spējas līdzdarboties sabiedriskajos procesos.MK noteikumu Nr. 1517 32.punktā noteikts, ka “Par laikposmu, kamēr valstī ir izsludināta ārkārtējā situācija sakarā ar Covid-19 izplatību, personām, kurām šajā periodā ir tiesības uz šo noteikumu 3. punktā minēto piemaksu pie ģimenes valsts pabalsta par bērnu invalīdu, Valsts sociālās apdrošināšanas aģentūra līdz 2020. gada 30. jūnijam izmaksā vienreizējo piemaksu 150 euro apmērā. Ja bērnam invaliditāte noteikta ārkārtējās situācijas laikā, bet informācija no Veselības un darbspēju ekspertīzes valsts komisijas par invaliditātes noteikšanu bērnam Valsts sociālās apdrošināšanas aģentūrā saņemta pēc 2020. gada 30. jūnija, lēmumu par vienreizējās piemaksas piešķiršanu Valsts sociālās apdrošināšanas aģentūra pieņem 10 darbdienu laikā pēc informācijas saņemšanas.”. Šī norma attiecas uz 2020.gada pavasarī izsludināto ārkārtējo situāciju, uz ko norāda normā ietvertā norāde par izmaksas termiņiem. Šī gada rudens ārkārtējās situācijas laikā šādu vienreizēju pabalstu nav paredzēts izmaksāt. Taču, ņemot vērā Covid-19 straujo izplatību ir paredzēts jauns atbalsta veids – slimības palīdzības pabalsts, kas attieksies uz visiem vecākiem, kuriem ir bērns ar invaliditāti. To paredz Saeimā 2020.gada 26.novembrī pieņemtie grozījumi likumā “Par maternitātes un slimības apdrošināšanu” (862/Lp13), kas paredz jaunu terminētu atbalsta instrumentu - sociāli apdrošinātai personai būs tiesības uz vienreizēju slimības palīdzības pabalstu par 14 kalendārajām dienām laikposmā no 30.11.2020. līdz 31.12.2020. un par 14 kalendārajām dienām laikposmā no 01.01.2021. līdz 30.06.2021. Pabalsta apmērs ir noteikts 60% apmērā no personas vidējās apdrošināšanas iemaksu algas.Slimības palīdzības pabalsts paredzēts vienam no vecākiem, kuriem ir bērni bez invaliditātes līdz 10 gadu vecumam vai bērni ar invaliditāti līdz 18 gadu vecumam, un kuriem darba specifikas dēļ nav iespēja strādāt attālināti. Tas tiek ieviests ar mērķi sniegt atbalstu vecākiem bērnu pieskatīšanai laikā, kad COVID-19 dēļ ir slēgtas skolas un mācības notiek attālināti, bet vecākiem var nebūt attālināta darba iespējas. Ņemot vērā minēto, noteikumu projektā paredzēts izslēgt 32.punktu, kas attiecas uz periodu pagātnē, tādējādi novēršot, ka norma, kas ietver vārdus “laikā, kad valstī izsludināta ārkārtējā situācija” varētu tikt pārprasta, attiecinot to arī uz rudenī izsludināto ārkārtējo situāciju. Tādējādi tiek nodrošināta tiesību normu nepārprotamība. Noteikumu projekta 1.1.apakšpunkts stāsies spēkā 2021.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Noteikumu projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav  |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Noteikumu projekts šo jomu neskar |

Labklājības ministre Ramona Petraviča

Valsts sekretārs I.Alliks

Kūla 67021692

Evija.Kula@lm.gov.lv